Útbjóðing at framleiða skjalasavnsútgávur

Biðið verður um tilboð at gera skjalasavnsútgávur av Talgildum Máls- og SkjalaHandfaringarskipanum (TMSH-skipanum) undir Uttanríkis- og Mentamálaráðnum (UMMR) og tilknýttum stovnum. Tilboðini skulu vera útgreinað fyri hvørja skipan sær.

Skjalasavnsútgávur skulu gerast eftir reglum og vegleiðingum hjá Tjóðskjalasavninum, og hvør framleiðsla skal gerast sbrt. neyvari kravfesting frá Tjóðskjalasavninum.

Kravfesting, vegleiðing og mannagongd eru lýst í viðfestu skjølunum: [Stutt og greitt um avhending av kt-skipanum](http://www.skjalasavn.fo/fileadmin/Kt-skipanir/Stutt_og_greitt_um_avhending_av_kt-skipanum_2020.pdf), [Avhending av kt-skipanum](http://skjalasavn.fo/almenn-fyrisiting/kt-skipanir/avhending) og [Uppskot til Kunngerð um avhending av talgildum skjalasavnsútgávum](http://skjalasavn.fo/fileadmin/Kt-skipanir/uppskot-til-kunngerd-um-avhending-av-talgildum-skjalasavnsutgavum.pdf).

Spurningar/ivamál um eyðmerking, forkanning, kravseting, framleiðslu, test og góðkenning kunnu setast Róa Eliasen ella Sólbjørg Pedersen á Tjóðskjalasavninum.

Tilboðið skal fevna um hesar skipanir:

|  |  |  |  |  |  |
| --- | --- | --- | --- | --- | --- |
| **Kundi** | **Arkiv** | **Mál** | **Skjøl** | **Fílur** | **Loysn** |
| Uttanríkis- og mentamálaráðið + stovnar\* | Sí yvirlit yvir stovnar í ’Skjali 1’ | 35801 | 286678 | 449321 | 360 |
| Uttanríkis- og mentamálaráðið | DL\_MMR\_2006 | 8809 | 88234 | 137634 | Doculive |
| Uttanríkis- og mentamálaráðið | DL\_MMR\_MMR | 6298 | 85663 | 85984 | Doculive |
| Uttanríkis- og mentamálaráðið | DL\_MMR\_OLD | 6620 | 65850 | 23088 | Doculive |
| Yrkisdepilin | DL\_MMR\_YRD | 4814 | 18938 | 14713 | Doculive |
| Granskingarráðið |  | 938 | 22461\*\* |  | InfoOrganizer |

\*Talan er um skipan hjá UMMR og 14 stovnum.

\*\*Sbrt. Granskingarráðnum er talan um tal av “aktum”.

Nærri greiningar, og harav møguligar broytingar, skulu gerast í neyvum samráð við Tjóðskjalasavnið, og eftir góðkenning av sama.

Vekting av tilboði: Prísur: 50%, góðska 25%, tíð 15% og royndir 10%.

* Ad. prís: Tilboðið skal m.a. innihalda eina meting av samlaða kostnaðinum og vísa, hvat tímakostnaðurin er, sum liggur til grund fyri metingini. Eisini skal tilboðið vísa eitt yvirlit, sum sigur, hvussu nógv hvør einstøk skjalasavnsútgáva (kt-skipan) í yvirlitunum kostar at framleiða. Tilboð verða ikki góðtikin, um tímaprísurin er lægri enn 500 kr./t.
* Ad góðska: Krøvini í ásetingunum hjá Tjóðskjalasavninum skulu lúkast (sí reglur og vegleiðing). Hetta merkir m.a., at tøkniliga, relationella og málsliga góðskan er í lagi.
* Ad. tíð: Samlaða tíðin at framleiða allar skjalasavnsútgávurnar er í mesta lagi gott 2 ár. Tann fyrsta skjalasavnsútgávan skal avhendast umleið 15. mai 2021, og tann síðsta skjalasavnsútgávan skal avhendast í seinasta lagi hin 1. juni 2023. Eitt yvirlit skal gerast, sum ásetur deadlines fyri hvørja einstaka avhending/skjalasavnsútgávu á listanum, soleiðis at tað sæst, nær hvør einstøk skjalasavnsútgáva verður avhendað.
* Ad. royndir: Vísast skal á, hvørjar royndir og hvønn førleika fyritøkan hevur við slíkum ella líknandi arbeiði.

Møguleiki skal vera fyri at býta gjaldið fyri framleiðslu av skjalasavnsútgávuni upp í partar.[[1]](#footnote-1)

**Tilboð skulu vera inni í seinasta lagi fríggjadagin 26. februar 2021.**

Spurnarfreist í sambandi við útbjóðing er mánadagin 22. februar 2021 kl. 16.00.

Tilboðini verða latin upp mánadagin 1. mars 2021.

Vinnarin verður kunngjørdur mánadagin 8. mars 2021.

Útbjóðingin er partur av almennum innliti.

Tilboð skulu sendast til:

**Uttanríkis- og mentamálaráðið**

T-postadr.: ummr@ummr.fo

Tinghúsvegur 7, FO-100 Tórshavn

[www.ummr.fo](http://www.ummr.fo)

Kontaktpersónur í UMMR: Poul Geert Hansen, aðalstjóri.

UMMR tilskilar sær rætt til at velja og vraka millum tilboðini ella ikki at taka av nøkrum tilboði.

1. Møguleiki skal vera at býta gjaldið fyri hvørja skjalasavnsútgávu upp, soleiðis at tað kann gjaldast í pørtum, býtt yvir samlaðu veitingartíðina. Um samlaða veitingin tekur tíðarskeiðið 2021-23, skal kunna gjaldast í trimum umførum, tvs. 1/3 í 2021, 1/3 í 2022 og 1/3 í 2023. Um samlaða veitingin verður yvir tíðarskeiðið 2021-22, skal kunna gjaldast í tveimum umførum, tvs. ½ í 2021 og ½ í 2022. [↑](#footnote-ref-1)